《追用南塘韵题尹刚中潜斋》
宋代·刘克庄

幽士慕鳞潜，通人笑蚓廉。
诳肠齑味美，节腹笋生添。
诸老徒推毂，先生且下帘。
食惟陈簋二，馈不费金兼。
和靖招延晚，方斋仕进恬。
绪言传粹密，古调扫秾纖。
紫气来傍境，灵氛告吉占。
因思眠雨艇，得似曝晴檐。
无己游坡谷，徂徕客弼淹。
刍言轻一羽，未必动岩瞻。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。